Voľby do Poslaneckej snemovne Parlamentu Českej republiky 2017

Voľby do Poslaneckej snemovne Parlamentu Českej republiky v roku 2017 sa uskutočnili 20. a 21. októbra 2017.

Volebné miestnosti boli otvorené 20. októbra od 14:00 do 22:00 a 21. októbra od 8:00 do 14:00. Novinkou bolo obmedzenie na výdaje na kampaň, ktoré bolo stanovené vo výške 90 miliónov korún. Volieb sa zúčastnilo 7 524 kandidátov, z ktorých 2 154 (28,6%) boli ženy.

Voľby sa konali po 4 rokoch vládnucej garnitúry zloženej z troch strán: ČSSD vedenou premiérom Bohuslavom Sobotkom, hnutím ANO na čele s podnikateľom Andrejom Babišom a KDU-ČSL, ktorej lídrom bol Pavel Bělobrádek. Česko počas tejto vlády zažilo hospodársky rast, vyrovnaný rozpočet, rýchlo rastúce mzdy a dosiahlo najnižšiu nezamestnanosť v Európskej únii. Predvolebnú kampaň zasiahlo niekoľko udalostí, no najmä obvinenie Andreja Babiša a Jaroslava Faltýnka z dotačného podvodu na stavbu Čapí hnízdo.

Do poslaneckej snemovne sa dostalo 9 strán na čele s hnutím ANO 2011, ktoré volilo viac ako 1,5 milióna ľudí a získalo tak 29,64% a 78 mandátov. Na druhom mieste skončila ODS so ziskom 11,31% a 25 mandátmi. Tretia skončila Pirátska strana s 10,79% a 22 mandátmi. Rovnaký počet mandátov získala SPD s 10,64%. Ďalej skončili podľa volebného zisku nasledujúce strany: KSČM, ČSSD, KDU-ČSL, TOP 09 a STAN.

 Kandidujúce subjekty a výsledky 
Z najvyššieho počtu kandidujúcich subjektov si mohli vyberať voliči v Prahe, kde bolo zaregistrovaných 29 politických strán a hnutí. Najnižší počet (21) kandidovalo v Karlovarskom kraji. V iných krajoch kandidovalo 24 až 26 subjektov.

Rozdelenie mandátov
7825222215151076 ANO ODS Piráti SPD KSČM ČSSD KDU-ČSL TOP 09 STAN

+ Tabuľka volebných výsledkov strán s aspoň 1% hlasov <center>Politický subjekt <center>Ideológia Počet hlasov % Mandáty +/−ANOcentrizmus, liberalizmus, populizmus<center>1 500 113<center>29,64 %<center>78<center>+31ODSkonzervativizmus, hospodársky liberalizmus<center>572 948<center>11,32 %<center>25<center>+9Pirátikrajný liberalizmus, priama demokracia<center>546 393<center>10,79 %<center>22<center>+22SPDpriama demokracia, nacionalizmus, populizmus, euroskepticizmus<center>538 574<center>10,64 %<center>22<center>+22KSČMmarxizmus, komunizmus<center>393 100<center>7,76 %<center>15<center>−18ČSSDsociálna demokracia<center>368 347<center>7,27 %<center>15<center>−35KDU-ČSLkonzervativizmus, kresťanská demokracia<center>293 643<center>5,80 %<center>10<center>−4TOP 09liberálny konzervativizmus, pro-európanstvo<center>268 811 <center>5,31 %<center>7<center>−19STANsubsidiarita, pro-európanstvo<center>262 157<center>5,18 %<center>6<center>+6Slobodníhospodársky liberalizmus, euroskepticizmus<center>79 229<center>1,54 %<center>0<center>–Zelenízelená politika, pro-európanstvo<center>74 335<center>1,46 %<center>0<center>–Ostatní<center>–<center>196 969<center>2,77 %<center>0<center>–Celkom<center>–<center>5 060 745<center>100 %<center>200<center>–

 Referencie 

 Pozri aj 
Poslanecká snemovňa Parlamentu Českej republiky
Zoznam politických strán v Česku

 Externé odkazy 
www.volby.cz – Český štatistický úrad

Kategória:Voľby 2017
2017
Kategória:2017 v Česku